পড়াশোনা-দাবার বাইরে আর কী কী পছন্দ দীপ্তায়নের? অর্থনীতি নিয়ে পড়াশোনা করেত চায়। টার্গেট সেন্ট জেভিয়ার্স কলেজ। ভবিষ্যতে অধ্যাপনা বা শিক্ষকতায় মন সায় দেয় না। দীপ্তায়ন চায় গবেষনামূলক কিছু কিংবা ইকোনমিক্যাল অ্যানালিস্ট হতে। দাবার বাইরে ক্রিকেট কিংবা ফুটবল খেলা না হলেও মন দিয়ে টিভিতে ক্রিকেট আর ফুটবল দেখে। প্রিয় ক্রিকেটার অ্যাডাম গিলক্রিস্ট আর সৌরভ গঙ্গোপাধ্যায়। তাই তো একবার মহারাজের থেকে পুরস্কার নিতে যাওয়ার সময় মন উতলা হয়ে উঠেছিল। এখন অবশ্য দীপ্তায়ন মজে বিরাট কোহলিতে। পছন্দের ফুটবলার অবশ্য ক্রিশ্চিয়ানো রোনাল্ডো, আর প্রিয় ক্লাব রিয়াল মাদ্রিদ । অনলাইন চেজের সঙ্গে তাই ফিফাগেম নিয়ে বেশ জমিয়ে পিসি-র সামনে বসে পরে দীপ্ত। শার্লক হোমসের রহস্যরোমাঞ্চে পাতা উল্টে মগজাস্ত্রে শান দিয়ে নেয় সে। অরিজিৎ সিংয়ের গান আর মিশন ইম্পসিবলের মতো মুভি জমিয়ে দেখে। মা (অরুনা ঘোষ)চাঁদের পাহাড় দেখার কথা বললে নাক সিটকায়। দুধে-ভাতে, মাছে-ভাতে লালিত দীপ্তায়নের পছন্দের তালিকায় প্রথমেই বাঙালি খাবার। তার পরেই আসে চাইনিজ। তবে চকোলেট আর কোল্ড ড্রিঙ্কসের পোকা। থাম্বস আপের তুফানি চুমুকে রিফ্রেশমেন্ট। “খেতে বড্ড ভালোবাসি”, নিজেই হাসতে হাসতে বলছিল দীপ্তায়ন। মনখারাপের বিকেল বলে কিছু নেই ওটা তো বোরের চাল।